PATVIRTINTA

 Direktoriaus 2018 m. balandžio 6d. įsakymu Nr. V-6

**BRAŽUOLĖS LOPŠELIS– DARŽELIS**

**SVEIKATĄ STIPRINANTI PROGRAMA**

**„PER MAŽĄ UŽGRŪDINTI VIEN VAIKO SIELĄ“**

**2018 – 2022 m.**

 **PROGRAMĄ PARENGĖ:**

Aldona Malaitytė – direktorė

 Edita Jurgelevičienė – pedagogė

 Daiva Kazlovienė - pedagogė

2018, Bražuolė

**TURINYS**

BENDROSIOS NUOSTATOS ………………………………………………………..……………..3

SITUACIJOS ANALIZĖ ………………………………………………………………...…………..3

MOKYKLOS SVEIKATINIMO VEIKLOS SWOT (SSGG) ANALIZĖ …………….…………….5

SVEIKATOS STIPRINIMO VEIKLOS PROGRAMA

 **„ PER MAŽĄ UŽGRŪDINTI VIEN VAIKO SIELĄ…”** 2018 – 2022 m.m.. ..........................10

SVEIKATOS STIPRINIMO VEIKLOS VERTINIMAS ................................................................. 19

LĖŠŲ ŠALTINIAI ............................................................................................................................ 19

BAIGIAMOSIOS NUOSTATOS .....................................................................................................19

**BENDROSIOS NUOSTATOS**

Trakų rajono Bražuolės lopšelio – darželio Sveikatos stiprinimo „Per mažą užgrūdinti vien vaiko sielą “ programa 2018 -2022 mokslo metams (toliau – Programa), sudaryta atsižvelgus į strateginį 2017-2022 m.m. planą, Bendrąją priešmokyklinio ugdymo ir ugdymo(si) programą bei įstaigos ugdymo programą, Bražuolės lopšelio – darželio bendruomenės narių poreikius.

Programa numato ugdymo tikslus bei uždavinius 2018 – 2022 mokslo metams, apibrėžia sveikatos stiprinimo prioritetus ir priemones uždaviniams įgyvendinti.

Programos turinys apima ankstyvąjį, ikimokyklinį ir priešmokyklinį ugdymą. Programa siekiama ugdyti visapusiškai sveiką vaiką į ugdymo procesą integruojant pagrindinius sveikatos stiprinimo ir sveikos gyvensenos principus, bendromis pedagogų bei bendruomenės pastangomis kurti visa apimančią sveikatos stiprinimo sistemą bei sveikatai palankią fizinę ir psichosocialinę aplinką.

Programa parengta atsižvelgus į Trakų rajono Bražuolės lopšelio – darželio 2017 – 2022 m. strateginį veiklos planą, 2017 -2018 mokslo metų veiklos planą, patvirtintą direktoriaus įsakymu Nr. V - 19 , Sveikatą stiprinančios mokyklos veiklos programą, SSGG analizę.

Programą įgyvendins lopšelio – darželio administracija, pedagoginiai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai ir jų tėvai.

**SITUACIJOS ANALIZĖ**

Įgyvendinant 2012 - 2017 metų programą, siekiama: remiantis naujovėmis, lietuvių papročiais, mitybos ir kitomis tradicijomis, diegti vaikams visuminį sveikatos supratimą- kaip labai svarbų asmeniui: teikti žinių, padedančių ugdyti, stiprinti, gerinti savo ir kitų sveikatą.

2016 – 2017m. m. įstaigą lankė 40 ugdytiniai, o 2017 2018m. m. ugdoma 43 vaikai, dirba 10 darbuotojų , iš jų 4 ugdytojos. Lopšelis – darželis dirba 10.30 val.

Sveikatos saugojimo ir stiprinimo programoje ypač didelis dėmesys buvo skirtas sveikos gyvensenos propagavimui, įgūdžių formavimui, gerosios patirties sklaidai. Mokykla bendradarbiauja su Trakų savivaldybės visuomenės sveikatos biuru, visuomenės biuro sveikatos specialistė vedė sveikatos valandėles vaikams, bendruomenės nariams, dalyvavo įgyvendinant eilę projektų.

Ypatingas ir išskirtinis dėmesys lopšelyje – darželyje skiriamas saugios, patrauklios, vaikų fizinį aktyvumą skatinančios aplinkos kūrimui, grupių ir kitų edukacinių erdvių turtinimui. Pagal poreikį ir galimybes nuolat atnaujinamas ir papildomas sportinis inventorius, kuriamos naujos ugdytinių aktyvumą ir sveikatinimą skatinančios erdvės.

Bražuolės lopšelis - darželis dalyvauja ES finansuojamose programose – ,,Pienas vaikams‘‘ ir ,,Vaisių vartojimo skatinimas mokyklose‘‘.

Lopšelyje darželyje taikomos vaikų sveikatą stiprinančios priemonės: kiekvienoje grupėje sudarytos sąlygos vaikams atsigerti vandens, burnos skalavimas. Teritorijoje turime beržų, tad pavasarį vaikams suteikiame galimybę paragauti beržų sulos. Rengiamos sveiko maisto, vaisių, daržovių, salotų dienos atsižvelgiant į metų laikus; sporto, aktyvaus poilsio renginiai. Vaikų sveikatos stiprinimui pritaria tėvų bendruomenė, yra aktyvūs edukacinių ir pramoginių renginių dalyviai. Tėvams organizuojami susitikimai su sveikatą stiprinančių institucijų specialistais. Įstaigos kieme rengti mini daržai, kuriuose vaikai sodina įvairias daržoves, vaistažoles gėles bei kitus augalus, stebi ir prižiūri jų augimą. Rūpestis augalais skatina vaikus veikti, puoselėja jų fizines ir psichines galias, ugdo darbinius įgūdžius. Įstaigoje įrengtos ekologiškų daržovių lysvės. Derlius ragaujamas, daržo gėrybės perduodamos į darželio virtuvę.

Mokyklos bendruomenė organizuoja įvairias šventes, talkas, kultūrinius ir švietėjiškus renginius, integruoja vietos bendruomenę į savo kultūrinį gyvenimą, visa tai papildo ir praturtina ugdymo turinį, paįvairina ugdymo metodus, formas, padeda ugdyti vaikų komunikavimo, socialinę, pažintinę kompetencijas.

Trakų rajono Bražuolės lopšelis – darželis Sveikatą stiprinančių mokyklų projekte dalyvauja nuo 2011 m. Turi sukaupęs nemažą patirtį. Ugdytojai organizuoja rajono ikimokyklinio ugdymo mokyklose gerosios patirties sklaidą kuri skelbiama svetainėje www.brazuolesdarzelis.lt – ugdymo sodelio skyrelyje. Esame apdovanoti respublikinio švietimo įstaigų projekte ,,Saulėto oranžinio traukinio kelionė per Lietuvą“ padėka, Jame pasidalinome su visais gerąja darbo patirtimi\_ parengėme ir pristatėme pranešimą ,,Tėvų ir vaikų atradimai moliūgų lysvėje“, Lietuvos olimpinės akademijos piešinių konkursas „Mes – būsimi olimpiečiai“ (padėka).

 Ugdymo kokybei užtikrinti padėjo 2012 m., 2014m. laimėti Trakų savivaldybės finansuojami projektai : ,,Žaidžiu aš, mama ir tėtis“, Lietuvos Respublikos švietimo ir mokslo ministerija – Mokymo įstaigų bendruomenių konkursas (padėka), 2016 m. Trakų rajono savivaldybės sporto projektinės veiklos finansavimo konkursas – parengtas projektas „Aktyvi šeima“. Socialinis projektas taikai ir vienybei žemėje „Apkabinkime Žemę 2016“ (http://apkabinkimezeme.lt/traku-r-brazuoles-l-d/). Tėvų dėka yra skatinami ugdytiniai už aktyvų dalyvavimą sveikatos ugdyme, meninėj raiškoj ir kt. skiriami prizai, edukacinės kelionės.

Ypač sėkmingai yra vystoma partnerystė su Trakų savivaldybės visuomenės sveikatos biuru, pasirašyta bendradarbiavimo sutartis. Kas savaitę atvyksta biuro sveikatos specialistė Indrė Budėnienė, praveda užsiėmimus, parengusi veiklos planą, pokalbių temas su tėvais, mokyklos pedagogais.

**MOKYKLOS SVEIKATINIMO VEIKLOS SWOT (SSGG) ANALIZĖ**

|  |  |  |
| --- | --- | --- |
| VEIKLOS SRITYS | STIPRIOSIOS PUSĖS | SILPNOSIOS PUSĖS |
| 1. Sveikatos stiprinimo veiklos valdymo struktūra, politika ir kokybės garantavimas.1.1. Sudaryta asmenų grupė, organizuojanti sveikatos stiprinimo veiklą mokykloje.1.2. Numatytas sveikatos stiprinimo procesų ir rezultatų vertinimas. | Sveikatos stiprinimo veiklą organizuojanti grupė sudaryta iš administracijos atstovų, mokytojų. Sveikatinimo klausimai įtraukti į mokyklos strateginį planą, metinį veiklos planą. Sveikatos saugojimo ir stiprinimo klausimai svarstomi tėvų sueigose, savivaldos posėdžiuose, pasitarimuose. Informacija pateikiama tėvų informaciniuose stenduose, svetainės www.brazuolesdarzelis.lt tinklaraštyje – ugdymo sodelis.Vertinimas atliktas tik 2011m. | Sveikatos stiprinimo veiklą organizuojančioje grupėje tik nuo 2017 m. rudens yra sveikatos priežiūros specialistė.Grupės nariai dirba komandoje, tačiau nepasiskirstę konkrečių veiklos sričių.Nėra sveikatos stiprinimo veiklos vertinimo sistemos. Atliekamas atskirų priemonių vertinimas. Pasikeitė darbo grupės sudėtis, du ugdytojai išvyko iš mokyklos. |
| 2. Psichosocialinė aplinka.2.1. Priemonės, numatančios mokyklos bendruomenės narių gerų tarpusavio santykius kūrimą ir puoselėjimą.2.2. Sudarytos galimybės dalyvauti programos vykdyme visiems bendruomenės nariams.2.3. Numatytos emocinės, fizinės, seksualinės prievartos ir vandalizmo mažinimo priemonės | Administracija ir grupių personalas didelį dėmesį skiria konstruktyviam bendravimui, aptarnaujantis personalas vyksta į bendravimo, bendradarbiavimo seminarus, tobulinami komandinio darbo įgūdžiai.Bendraujant su tėvais (globėjais) yra pastangos operatyviai reaguoti į jų poreikius ir pastabas, kurti palankią psichosocialinę aplinką. Dauguma tėvų patenkinti lopšelio-darželio aplinka, ugdymo turiniu, santykiais su grupių personalu ir administracija, vykdomomis sveikatinimo priemonėmis.Tėvams, globėjams sudaryta galimybė dalyvauti planuojamuose renginiuose, apie kuriuos skelbiama tėvų informacinėse lentose, internetinėje svetainėje.Įstaiga kasmet dalyvauja „Savaitėje be patyčių“ ir tarptautinėje programoje „Zipio draugai“, pedagogės ugdomojoje veikloje numato atskiras priemones smurto ir prievartos prevencijai. Šiomis temomis kalbamasi su tėvais. | Neturime psichologo ir socialinio pedagogo pareigybės. Psichologė atvyksta tik kartą per savaitę.Tik 17% dalyvauja palankios aplinkos kūrime, siekia glaudesnio bendravimo ir bendradarbiavimo. |
| 3. Fizinė aplinka.3.1.Priemonės užtikrinančios mokyklos teritorijos, patalpų priežiūrą.3.2.Priemonės skatinančios visų bendruomenės narių fizinį aktyvumą.3.3 Priemonės sveikos mitybos organizavimui ir geriamojo vandens prieinamumui užtikrinti | Lopšelio-darželio aplinka orientuota į vaikų amžių ir poreikius. Yra visos būtinos grupių patalpos, jos atitinka saugos ir sveikatos reikalavimus. Pagal galimybes atnaujinamas inventorius, ugdymo priemonės, baldai. Jie pritaikyti vaikų amžiui. Apšvietimas, šildymas, valymas, vėdinimas atitinka higienos normų reikalavimus.Teritorija aptverta, nevaikšto pašaliniai žmonės. Lauko įrenginiai saugūs, nuolat prižiūrimi, keičiami ir papildomi. Smėlis dėžėse periodiškai atnaujinamas, dėžės apsaugotos nuo užteršimo. Žaidimų aikštelėse yra pavėsinės pasislėpti nuo saulės ir kritulių. Takeliai žiemą prižiūrimi ir barstomi smėliu. Per pastaruosius metus nėra įvykę šiurkščių sveikatos saugos reikalavimų pažeidimų ar nelaimingų atsitikimų.Vaikams sudarytos sąlygos fiziniam aktyvumui pasireikšti lauke: įrengta krepšinio ir futbolo aikštelės, stadionas. Judrios veiklos renginiai vykdomi kiekvienu metų laiku. Organizuojamos, išvykos po kaimo apylinkes: Bražuolės piliakalnį, Angelų kalvą ir pan., kurių metu vaikai daug juda ir tyrinėja.Darbuotojai bei ugdytinių tėvai noriai dalyvauja sportiniuose ir sveikatinimo renginiuose . Nuo 2018 m. sausio pirmos dienos darželis prisijungė prie **VšĮ “Sveikatai palankus”. Vaikai maitinami atsižvelgiant į “Sveikatai palankus” rekomendacijas.**Lopšelyje – darželyje gaminamas maistas – šviežias ir šiltas. Valgiaraščiai sudaromi atsižvelgiant į rekomenduojamas paros energijos ir maistinių medžiagų normas vaikams, patiekalų įvairumas atitinka vaikų amžiaus ypatumus ir sveikos mitybos principus bei taisykles.  Vaikams prieinamose vietose tiekiamas UAB „Šaltinėlis“ geriamasis vanduo. Dalyvaujame ES programoje „Vaisių vartojimo skatinimas švietimo įstaigose“ ir ES programoje „Pienas vaikams“. | Per mažas bendradarbiavimas su tėvais formuojant ikimokyklinukų sveikos mitybos įpročius.Mokyklos patalpose neturime kūno kultūros salės.  |
| 4. Žmogiškieji ir materialieji ištekliai.4.1. Mokytojų ir kitų ugdymo procese dalyvaujančių asmenų kvalifikacijos tobulinimo sveikatos stiprinimo ir sveikatos ugdymo klausimais organizavimas.4.2.Bendruomenės narių pasitelkimas sveikatos ugdymui.4.3. Apsirūpinimas metodine medžiaga ir priemonėmis reikalingomis sveikatos ugdymui.4.4. Mokyklos partnerių įtraukimas. | Mokyklos administracija, specialistai ir pedagogai dalyvauja kvalifikacijos tobulinimo renginiuose sveikatos stiprinimo ir sveikatos ugdymo klausimais, apsirūpinama metodine medžiaga, techninėmis priemonėmis. Sveikatinimo renginiuose ir priemonėse dalyvauja sveikatos priežiūros specialistė, pedagogai, pasitelkiami tėvai. Pedagogai, sveikatos priežiūros specialistė siūlo idėjas, dalyvauja visuotinėse akcijose, sveikatingumo savaitėse, rengia pranešimus, parodas, priemones. Tėvai, globėjai siūlo idėjas, rengia priemones, dalyvauja sveikatinimo renginiuose, vykdo sklaidą tėvų grupės forume.Bendruomenės veikla pristatoma įvairiais būdais: sienlaikraščiuose, mokyklos internetinėje svetainėje. Pedagogai ir pagalbos vaikui specialistai supažindinami su metodinės literatūros ir priemonių pasiūla. Numatomos tikslinės lėšos metodinei medžiagai ir priemonėms įsigyti. Ieškoma rėmėjų lėšų, siekiant papildyti edukacines erdves.Mokykla bendradarbiauja (bendri renginiai, susitikimai) su Trakų pirminės sveikatos priežiūros centru, policijos komisariatu, priešgaisrinės apsaugos tarnyba, visuomenės sveikatos centru. | Nepakanka patirties naujausios informacijos sklaidai.Nepakankama patirties, naujausios apie sveikatos stiprinimą informacijos sklaida.Nepakanka lėšų įsigyti visoms reikalingoms šiuolaikiškoms priemonėms. |
| 5. Sveikatos ugdymas.5.1.Sveikatos ugdymas įtrauktas į dalykų ir kitų sveikatos ugdymo sričių teminius planus, pasirenkamųjų dalykų ir dalykų modulių programas.5.2. Sveikatos ugdymas apima visą bendrąjį ugdymą5.3. Sveikatos ugdymas apima įvairias sveikatos temas. | Ugdytojos įtraukia sveikatos ugdymo temas į grupių ugdomosios veiklos planus, atsižvelgdamos į metinio veiklos plano tikslus ir uždavinius bei individualius vaikų sveikatos stiprinimo poreikius. Sveikatos ugdymas apima visas amžiaus grupes, jame dalyvauja dauguma vaikų.Ugdymo procese nagrinėjamos įvairios su sveikatinimu susijusios temos ne tik numatytos ikimokyklinio ir priešmokyklinio ugdymo programose, bet ir nurodytos Valstybinio psichikos sveikatos centro parengtoje metodinėje priemonėje „Narkotinių medžiagų vartojimo prevencijos programa ir standartas“ bei Lietuvos Respublikos Švietimo ir mokslo ministerijos leidinyje „Gyvenimo įgūdžių ugdymas. Ikimokyklinis amžius“. Pedagogėms padeda sveikatos priežiūros specialistė ir specialioji pedagogė. Stengiamasi apie sveikatos ugdymo turinį informuoti tėvus, globėjus. | Kartais ugdymo turinys neatitinka vaikų patirties (analizė epizodinė ). Ankstyvojo amžiaus vaikai judrias veiklas organizuoja ne salėje, o grupėje.Tėvų domėjimasis sveikatos ugdymo klausimais epizodinis. |
| 6.Sveikatą stiprinančios mokyklos veiklos sklaida ir tęstinumo laidavimas.6.1. Sveikatos stiprinimo veiklos patirties sklaida mokykloje.6.2. Sveikatos stiprinančios mokyklos veiklos patirties pavyzdžių sklaida už mokyklos ribų | Sveikatos stiprinimo veikloje dalyvauja pedagogai, specialistai, kiti darbuotojai, administracija. Vykdomos pavienės sveikatą stiprinančios mokyklos sampratos sklaidos priemonės. Pedagogai dalijasi gerąja patirtimi, veikla aptariama ir metodinėse grupėse.Informacija apie renginius ir priemones pateikiama informaciniuose stenduose, vietinėje spaudoje, interneto svetainėje. | Dar ne visi darbuotojai ir tėvai susipažinę su sveikatą stiprinančios mokyklos samprata. Neužmegzti ryšiai su sveikatą stiprinančių mokyklų tinkle esančiomis įstaigomis. |

|  |  |
| --- | --- |
| GALIMYBĖS | GRĖSMĖS |
| • Dalyvauti konkursuose, projektinėje veikloje, siekiant pritraukti įvairių fondų lėšas.Tėvai aktyviai prisideda rengiant projektą „Judriosios žaidimų salės“ įrengimui.• Plėsti bendradarbiavimą su švietimo įstaigomis, perimti gerąją praktiką ir dalintis patirtim.• Dalyvauti SSM tinklo veiklose, dalintis gerąja patirtimi su tinklo narėmis informaciją teikiant SMLPC interneto svetainei.• Bendradarbiaujant su socialiniais partneriais plėsti sveikatinimo erdves, tobulinti tėvų informuotumą ir švietimą. | • Galimas ugdytinių tėvų nepritarimas dėl sveikesnio gyvenimo būdo propagavimo.• Gali išryškėti kompetencijos, priemonių programai vykdyti trūkumas.* Nepakankamas finansavimas,

reikalingai įrangai įsigyti, remonto darbams atlikti. |

SVEIKATOS STIPRINIMO VEIKLOS PROGRAMA

 **„ PER MAŽĄ UŽGRŪDINTI VIEN VAIKO SIELĄ…”** 2018 – 2022 m.m..

**PROGRAMOS TIKSLAI**

**Programos tikslas** – formuoti mokinių sveikos gyvensenos įgūdžius, bendromis mokytojų, bei bendruomenės pastangomis, kurti integruotą, visaapimančią sveikatos stiprinimo sistemą bei sveikatai palankią aplinką.

**PRIORITETAI**

1. Ugdymo kokybė, besiremianti vaikų sveikatos stiprinimu.
2. Vaikų sveikatos saugojimas ir stiprinimas – mokyklos bendruomenės vertybė.
3. Sveikų, saugių, emociškai palankių darbo sąlygų sudarymas mokyklos bendruomenei.

**UŽDAVINIAI IR PRIEMONĖS**

**1-oji veiklos sritis. SVEIKATOS STIPRINIMO VEIKLOS VALDYMO STRUKTŪRA, POLITIKA IR KOKYBĖS GARANTAVIMAS**

**Tikslas - užtikrinti geresnį vaikų sveikatos stiprinimą įstaigoje kuriant ir įgyvendinant vaikų sveikatinimo programą.**

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| **Uždavinys – tobulinti sveikatos stiprinimo procesų įgyvendinimą ir vertinimą mokykloje.** |
| 1.1 Sveikatos stiprinimo veiklos organizavimo grupės sudarymas ikimokyklinio ugdymo įstaigoje. |  Koreguoti ir patvirtinti vaikų sveikatos saugojimo ir stiprinimo darbo grupę, paskirstyti atsakomybę už atskiras veiklos sritis.Pateikti mokyklos-darželio bendruomenei informaciją apie sveikatą stiprinančios mokyklos veiklą.Organizuojant sveikatingumo veiklą įtraukti visus bendruomenės narius, tėvus, klausiant jų nuomonės organizuojant sveikatinimo veiklą, dalyvaujant projektų kūrime, priimant sprendimus sveikatos stiprinimo klausimais. | KasmetReguliariaiKasmet | DirektorėSveikatos stiprinimo veiklą organizuojanti grupėGrupių pedagogai, sveikatos stiprinimo darbo grupė |
| 1.2 Sveikatos stiprinimas įtrauktas į ikimokyklinio ugdymo mokyklos veiklą. | Strateginis veiklos planas2017-2022Metinis veiklos planasIlgalaikis ir trumpalaikis ugdomosios veiklos planavimas grupėse. | 2018 - 2022m.2018 - 2022m.2018 – 2022m. | DirektorėDirektorė, grupių pedagogaiGrupių pedagogai |
| 1.3 Sveikatos priežiūros mokykloje organizavimas | Sveikatos priežiūros specialisto, metinis veiklos planas.Prevencinių priemonių planavimas | Kasmet2018 – 2022m. | Sveikatos priežiūros specialistasSveikatos priežiūros specialistas |
| 1.4 Sveikatos stiprinimo procesų ir rezultatų vertinimas | Sukurti ir įgyvendinti sveikatos stiprinimo ir vertinimo sistemą.Sveikatą stiprinančių mokyklų veiklos vertinimo rodiklius palaipsniui integruoti į mokyklos veiklos vertinimo sistemą.Veiklos įsivertinimo rezultatai panaudojami sveikatos stiprinimo veiklai planuoti ir kokybei gerinti. | 2018 – 2022m.2018 – 2022m. | Direktorė, sveikatos stiprinimo grupėSveikatos stiprinimo grupė |
| **Laukiamas rezultatas** – suaktyvės sveikatos stiprinimą organizuojančios grupės veikla, bendruomenės nariai gaus išsamesnę informaciją, patobulės sveikatos stiprinimo veiklos vertinimo sistema. |

**2-oji veiklos sritis. PSICHOLOGINĖ APLINKA**

**Tikslas – plėtoti ir stiprinti mokyklos bendruomenės narių tarpusavio santykius, bendradarbiauti sveikatingumo ugdymo veikloje.**

|  |  |  |  |
| --- | --- | --- | --- |
| Rodiklis | Priemonė | Data | Atsakingi asmenys |
| **Uždavinys – užtikrinti glaudų ir darnų tarpusavio ryšį tarp įstaigos bendruomenės narių – pedagogų, vaikų ir tėvų bei sudaryti jiems galimybę, aktyviai dalyvauti sveikatą stiprinančioje veikloje.** |
| 2.1. Galimybių dalyvauti sveikatą stiprinančioje veikloje visiems ikimokyklinio ugdymo mokyklos bendruomenės nariams sudarymas | Kasmet metodinėse grupėse aptarti vaikų adaptacijos vyksmą.Dalyvauti seminaruose streso, krizių valdymo, bendravimo įgūdžių tobulinimo klausimais.Bendradarbiauti su Trakų švietimo centro pedagoginės psichologinės tarnybos psichologe. | 2018- 2022 |  Grupių pedagogai, sveikatos stiprinimo komanda |
| 2.2. Ikimokyklinio ugdymo mokyklos bendruomenės narių gerų tarpusavio santykių kūrimas ir puoselėjimas. | Anketinių apklausų, susirinkimų ir individualių pokalbių metu tirti tėvų poreikius ir lūkesčius sveikatinimo klausimais.Bendradarbiauti su tėvais, dirbančiais sveikatos saugojimo ir stiprinimo srityje: priešgaisrinės apsaugos tarnyboje, policijoje, gydyklose ir pan. ir kt. | 2018 -2022 | Sveikatos stiprinimo veiklą organizuojanti grupė, mokyklos administracija, tėvai |
| 2.3. Agresyvaus, grubaus elgesio apraiškos ikimokyklinio ugdymo mokykloje. | Nustatyti vaikų specialiuosius ugdymosi poreikius ir juos tenkinti.Sukurti grupių elgesio taisyklesAnimacijos filmukų skirtų patyčių, smurto prevencijai kūrimas panaudojant informacines technologijasTarptautinės programos „Zipio“ draugai vykdymasDalyvauti „Savaitė be patyčių“ | KasmetRugsėjisGegužėKasmet Rugsėjis2018-2022mMetų bėgyjeKasmet Kovas | Vaiko gerovės komisija, grupių pedagogai.Grupių pedagogaiPsichologas, logopedas, grupių pedagogai.Priešmokyklinio ugdymo pedagogai.Vaiko gerovės komisija, grupių pedagogai |
| Laukiamas rezultatas - Lopšelyje-darželyje bus sukurta saugi psichosocialinė aplinka, grįsta bendruomeniškumo principu. Tenkinami vaikų specialieji ugdymosi poreikiai, įvertinamos ir sprendžiamos vaikų, turinčių elgesio ir emocijų sutrikimų, problemos. Vaikai galės pasitikėti suaugusiais, mokysis iš jų, patirs sėkmes bendraudami su juos ugdančiais suaugusiais. |

**3-ioji veiklos sritis. FIZINĖ APLINKA**

**Tikslas - kurti ir puoselėti sveikatos, saugos reikalavimus atitinkančią vaikų ugdymo aplinką.**

|  |  |  |  |
| --- | --- | --- | --- |
| Rodiklis | Priemonė | Data | Atsakingi asmenys |
| **Uždavinys - prižiūrėti ir puoselėti mokyklos patalpas ir teritoriją, gerinti maitinimo paslaugas, formuoti vaikų geriamojo vandens vartojimo įgūdžius.** |
| 3.1. Ikimokyklinio ugdymo mokyklos teritorijos ir patalpų priežiūros užtikrinimas bei aplinkos sveikatinimas. | Atnaujinti ir papildyti lauko edukacines aplinkas (lauko įrengimai, priemonės judėjimui skatinti, pavėsinės ir kt.).Pritaikyti rūsio patalpas kūno kultūros ir judriųjų žaidimų veiklai | 2020-2022m. | Direktorė,Mokyklos taryba, |
| 3.2. Ikimokyklinio ugdymo mokyklos bendruomenės narių, fizinio aktyvumo skatinimas | Pagal galimybes dalyvauti miesto, savivaldybės fizinį aktyvumą skatinančiuose renginiuose.Užtikrinti fizinį vaikų aktyvumą kūno kultūros valandėlių, veiklos lauke metu.Vieną kartą per mėnesį organizuoti sveikatos-fizinio aktyvumo dienas.  | 2018 -2022m. | Direktorė,Grupių pedagogai,Sveikatos stiprinimo veiklą organizuojanti darbo grupė |
| 3.3. Mitybos ir geriamo vandens prieinamumo užtikrinimas. | Kontroliuoti maisto tiekėjo paslaugų kokybę, siekiant subalansuoto ir individualizuoto vaikų maitinimo.Dalyvauti ES ir valstybės remiamose programose „Pienas vaikams“ ir „Vaisių vartojimo skatinimas mokyklose“. Rengti trumpalaikius projektus sveikai mitybai populiarinti. | 2018 – 2022 m. | Direktorė, sveikatos priežiūros specialistėDirektorė, sveikatos priežiūros specialistė,Grupių pedagogai |
| Laukiamas rezultatas – mokyklos edukacinės erdvės taps jaukiomis ir saugiomis, bendruomenės nariai aktyviai dalyvaus sveikatinimo renginiuose ir stiprins savo sveikatą, plėsis projektinė sveikatinimo veikla. |

**4 -oji veiklos sritis. ŽMOGIŠKIEJI IR MATERIALIEJI IŠTEKLIAI.**

**Tikslas – sutelkti įstaigos žmogiškuosius ir materialius išteklius sveikatos stiprinimui ir ugdymui gerinti.**

|  |  |  |  |
| --- | --- | --- | --- |
| Rodiklis | Priemonė | Data | Atsakingi asmenys |
| **Uždavinys - burti mokyklos bendruomenę sveikatinimo veiklai ir tobulinti jos narių kompetenciją, racionaliai panaudojant turimus materialinius išteklius ir ieškant naujų.** |
| 4.1. Mokytojų ir kitų ugdymo procese dalyvaujančių specialistų kvalifikacijos tobulinimo, sveikatos stiprinimo ir sveikatos ugdymo klausimais organizavimas  | Skatinti bendruomenės narius dalyvauti kvalifikacijos tobulinimo ir kt. renginiuose, susijusiuose su sveikatos ugdymu ir sveikos gyvensenos populiarinimu.Metodinėse grupėse keistis informacija ir gerąja patirtimi. | 2018- 2022m. | Sveikatos priežiūros specialistė,  grupių pedagogai |
| 4.2.Ikimokyklinio ugdymo mokyklos bendruomenės narių pasitelkimas sveikatos ugdymui |  Maksimaliai išnaudoti specialistų kompetenciją įgyvendinant sveikatos stiprinimo priemones.Ieškoti būdų skatinti tėvus dalyvauti sveikatinimo veikloje.Vaikų veiklos pristatymui naudoti parodas, renginius, vietinę ir respublikinę spaudą, įstaigos internetinę svetainę. | 2018 - 2022m. | Sveikatos stiprinimo veiklą organizuojanti grupė,grupių pedagogai |
| 4.3. Aprūpinimas metodine medžiaga ir kitomis sveikatos ugdymui reikalingomis priemonėmis. | Kasmet analizuoti priemonių sveikatos saugojimo kompetencijos ugdymui efektyvumą.Skatinti pedagogus sveikos gyvensenos įgūdžių tobulinimo pratyboms naudoti informacines technologijas | 2018 -2022m. | Direktorė, grupių pedagogai |
| 4.4. Ikimokyklinio ugdymo mokyklos partnerių įtraukimas | Palaikyti glaudų ryšį su esamais socialiniais partneriais : Trakų švietimo centro pedagogine psichologine tarnyba, pirminės sveikatos priežiūros centru, Trakų visuomenės sveikatos biuru | 2018 -2022m. | Direktorė, grupių pedagogai, sveikatos stiprinimo veiklą organizuojanti darbo grupė |
| Laukiamas rezultatas – bus sudarytos tinkamos sąlygos vaikų, tėvų ir darbuotojų sveikatos saugojimo kompetencijai tobulinti, ugdymo(si) erdvės bus aprūpintos šiuolaikiškomis priemonėmis ir metodine medžiaga, prasiplės sveikatinimo erdvės, bus užtikrintas sveikos gyvensenos įgūdžių ugdymo(si) tęstinumas ir plėtojimas (darželis-šeima-socialiniai partneriai). |

**5 -oji veiklos sritis. SVEIKATOS UGDYMAS.**

**Tikslas – užtikrinti kokybišką sveikatos ugdymą įstaigoje.**

|  |  |  |  |
| --- | --- | --- | --- |
| Rodiklis | Priemonė | Data | Atsakingi asmenys |
| **Uždavinys – vykdyti sveikatos ugdymo veiklos plėtrą, atsižvelgiant į vaikų amžiaus grupės ir individualius vaikų sveikatos ugdymo poreikius.** |
| 5.1. Sveikatos ugdymas organizuojamas visiems mokyklos vaikams, atsižvelgiant į jų poreikius. | Individualizuoti ugdymą pagal vaikų sveikatos stiprinimo poreikius ir patirtį.Posėdžiuose ir pasitarimuose analizuoti sveikatos ugdymo priemonių, ugdymo metodų atitiktį vaikų amžiui, jų poveikį sveikatos stiprinimui. | Kasmet | Grupių pedagogai |
| 5.2. Sveikatos ugdymas apima įvairias sveikatos sritis. | Sveikatos ugdymas orientuojamas į gyvenimo įgūdžių ugdymą.,,Sveikos mitybos piramidė“,Popietės:,,Sveikuoliškos mišrainės“, ,,Vitaminai draugai“„Vaisiai ir daržovės mūsų draugai“Tradicinės šventės:,,Rudenėlio šventė“,,,Sveikuolių sveikuoliai“,Aš, Tėtis ir Mama –esam sportinė šeima“;Programos ,,Zipio draugai“, temų integravimas į veiklą;Respublikinės akcijos:,,Patyčioms – ne“,Valandėlės: „Sveikinimosi diena“,Europos judrios savaitės renginiai:,Saugiai į mokyklą – saugiai į namus“ | Metų bėgyje | Grupių pedagogai |
| 5.3. Sveikatos ugdymas įtrauktas į ikimokyklinio ir (ar) priešmokyklinio ugdymo programas. | Į ugdymo planus įtraukti temas, liečiančias įvairius sveikatinimo aspektus (mitybos, judėjimo, žalingų įpročių, saugos, lytiškumo, psichinės sveikatos).Diskutuoti ir analizuoti su tėvais apie planines sveikatinimo priemones.  | Kasmet | Grupių pedagogai |
| Laukiamas rezultatas – vaikų ugdymas bus individualizuojamas ir atitiks jų poreikius bei galimybes. Per sveikatos stiprinimo ir saugojimo temų įvairovę bus skiriama pakankamai dėmesio fizinei, psichinei, emocinei sveikatai. |

**6-oji veiklos sritis. SVEIKATĄ STIPRINANČIOS MOKYKLOS VEIKLOS SKLAIDA IR TĘSTINUMO LAIDAVIMAS**

**Tikslas - skleisti lopšelio - darželio sveikatos stiprinimo patirtį vietos bendruomenei.**

|  |  |  |  |
| --- | --- | --- | --- |
| Rodiklis | Priemonė | Data | Atsakingi asmenys |
| **Uždavinys - Skatinti gerosios patirties sklaidą mokykloje ir už jo ribų.** |
| 6.1. Sveikatos stiprinimo veiklos patirties sklaida ir tęstinumas ikimokyklinio ugdymo mokykloje. | Sveikatos stiprinimo veiklą organizuojančios grupės plane numatyti patirties sklaidos ir tęstinumo priemones.Lankstinukų ,atmintinių rengimas sveikos gyvensenos tema, komunikacijos priemonių panaudojimas sveikatos stiprinimo veiklos patirties sklaidai. | 2018-2022 m. | Direktorius, sveikatingumo darbo grupė.Sveikatingumo darbo grupė |
| 6.2. Sveikatą stiprinančios mokyklos veiklos tęstinumas ir patirties sklaida už ikimokyklinio ugdymo mokyklos ribų. |  Plėtoti ryšius su kitomis sveikatą stiprinančiomis ikimokyklinėmis įstaigomis.Parengti informacinės medžiagos apie sveikatinimo veiklos patirtį, dalintis geraja darbo patirtimi su kaimyniniais darželiais. | 2018-2022 m. | Direktorius, sveikatingumo darbo grupė, pedagogai. |
| Laukiamas rezultatas – Bražuolės ikimokyklinio ugdymo mokykla taps žinomas kaip sveikatą stiprinanti mokykla. Pedagogai domėsis naujovėmis, bendradarbiaus su kolegomis iš sveikatą stiprinančių mokyklų tinklo, skleis gerąją patirtį. |

**SVEIKATOS STIPRINIMO VEIKLOS VERTINIMAS**

Sveikatos stiprinimo veiklos programa įtraukiama į mokyklos strateginį ir metinius veiklos planus. Už programos įgyvendinimą atsakinga mokyklos bendruomenės sveikatos stiprinimo veiklos organizavimo grupė, kuri vieną kartą metuose parengia sveikatinimo programos įgyvendinimo ataskaitą ir pristato bendruomenei. Sveikatos stiprinimo įgyvendinimo veikla bus įsivertinama vadovaujantis mokyklos specialistų bei mokyklos veiklos ataskaitomis, dokumentais, tyrimų rezultatų analizėmis. Visuomenės sveikatos priežiūros specialistas kasmet teiks ataskaitą apie mokinių sveikatos būklę .

Vertinimo kriterijai:

* mokinių sveikos gyvensenos įgūdžiai,
* bendruomenės aktyvumas įgyvendinat sveikatos stiprinimo programos priemones,
* darbuotojų kvalifikacija ir patirties sklaida, sveikatos stiprinimo srityje.
* įstaigos ugdymo (-si) aplinkos saugumas atitiks HN normų reikalavimus,
* parengtos metodinės ir ugdymo priemonės sveikatos stiprinimui.

Vertinimo metodai:

* mokinių sergamumo analizė,
* veiklos įsivertinimo išvados,
* mokinių, tėvų ir kitų bendruomenės narių anketų ir apklausų analizė,
* veiklų ir procesų stebėjimas ir aptarimas.

**LĖŠŲ ŠALTINIAI**

1. Programai įgyvendinti bus skiriamos savivaldybės biudžeto valstybės biudžeto specialiosios tikslinės dotacijos (mokinio krepšelio). Dalis 2% pajamų mokesčio lėšų.

2. Dalis programos bus finansuojama iš gautos finansinės paramos projektų įgyvendinimui, rėmėjų lėšų.

**BAIGIAMOSIOS NUOSTATOS**

Kiekvienas bendruomenės narys gali siūlyti idėjas sveikatos stiprinimo programos plėtrai ir priemonių įgyvendinimui. Sveikatos stiprinimas yra prioritetas kiekvienam bendruomenės nariui. Su sveikatinimo programa supažindinti visi bendruomenės nariai. Apie programos vykdymą informuojama Bražuolės lopšelio - darželio internetinėje svetainėje: http://www.brazuolesdarzelis.lt/, įstaigos, grupių, klasių stenduose, vietinėse ir respublikinėse internetinėse svetainėse, žiniasklaidoje. Atsižvelgiant į mokyklos-darželio bendruomenės poreikius bei programos įgyvendinimą, metinės veiklos programą, strateginį lopšelio - darželio planą, Sveikatos stiprinimo programa gali būti koreguojama.